Source: http://slideplayer.fi/slide/1902766/
Timestamp: 2019-12-12 06:56:37+00:00
Document Index: 930905

Matched Legal Cases: ['§ 7', '§ 7', '§ 7', '§ 7', '§\n2', '§\n4', '§\n5', 'kko ', '§ 7']

Naperopesissäännöt 5 § 7 § - ppt lataa
JulkaistuAuvo Sala Muutettu yli 5 vuotta sitten
Esitys aiheesta: "Naperopesissäännöt 5 § 7 §"— Esityksen transkriptio:
1 Naperopesissäännöt 5 § 7 §
F- ja G-juniorijoukkueiden otteluissa noudatetaan pesäpallon pelisääntöjä seuraavin poikkeuksin: Yleistä välineistä Ulkovuorossa olevan joukkueen tulee säilyttää välineensä vaihtopenkkialueellaan. Laiminlyönnistä opastetaan pelaajaa ja huomautetaan joukkueen puheoikeuden käyttäjää, laiminlyönnin toistuessa tuomitaan puheoikeuden käyttäjälle varoitus. Joukkue Joukkueen muodostavat enintään kaksi pelinjohtajaa ja 7–12 pelaajaa ja vaihtopelaajat, joista samassa ulkovuorossa aktiiviseen pelitoimintaan voi osallistua enintään 9 pelaajaa. Samassa sisävuorossa aktiiviseen pelitoimintaan osallistuvat joukkueen kaikki 7–12 pelaajaa. Joukkueen koostumusta voi muuttaa kesken ottelun, jos pelaajia on enemmän kuin 12. Joukkueen jokaisen pelaajan tulee osallistua peliin lyöntijärjestysnumerolla (1–9) vähintään yhden kokonaisen jakson tai yhden sisä- ja ulko­vuoron aikapelisäännöillä pelattaessa. 5 § 7 §
2 Naperopesissäännöt Joukkueen ensimmäisen vuoroparin lyöntijärjestys arvotaan ennen ottelun ensimmäistä vuoronvalintaa. Arvonta suoritetaan sokkoarvontana. Arvonnassa joukkueen lukkariksi nimetty nostaa ensin pelituomarin sekoittamista ja tarjoamista arvoista itselleen lyöntijärjestysnumeron (1–9) kertovan kortin. Seuraavaksi nostavat itselleen lyöntijärjestysnumeron kertovan kortin pelaajat, jotka eivät aloittaneet edellistä otteluaan lyöntijärjestysnumerolla. Sen jälkeen muut pelaajat nostavat ennen arvontaa määrätyssä järjestyksessä itselleen pelaajanumeron (1–12) kertovan kortin. Joukkueen pelaajamäärän ylittävän numeron kertovia arpakortteja ei käytetä arvonnassa. Sisäjoukkueen pelinjohtajat saavat hillitysti johtaa joukkueensa peliä, mutta he eivät saa vedota syöttöjä vääriksi. Sisäjoukkueen pelinjohtajan vedotessa syötön vääräksi joukkueelle tuomitaan tekninen palo. Ulkovuorossa olevan joukkueen peliä saavat hillitysti johtaa kenttäpuolelta joukkueen molemmat pelinjohtajat, toinen etukentän 2-puolelta ja toinen takakentän 3-puolelta. He eivät kuitenkaan saa oleskella varsinaisella pelialueella eikä pesien tai tuomariston välittömässä läheisyydessä.
3 Naperopesissäännöt 8 § Otteluaika
Virallinen F- ja G-juniorijoukkueiden pesäpallo-ottelu kestää vuoroparia. 2+2+1 vuoroparin otteluissa jaksoissa pelataan täydet vuoroparit. Jos jaksovoitot ovat kahden pelatun jakson jälkeen tasan, ratkaistaan ottelun voittaja supervuoroparilla. Jos ottelu on supervuoroparin jälkeen edelleen tasan, ratkaistaan ottelun voittaja kotiutuskilpailulla. Valtakunnallisilla leireillä otteluaika on leirien kilpailumääräysten mukainen. 8 §
4 Naperopesissäännöt 12 § Vuoronvaihto
Vuoronvaihto tapahtuu, kun joukkueen kaikki pelaajat ovat olleet kerran lyöntivuorossa ja kolme sisäpelaaja on palanut, tai viimeistään kun kaikki pelaajat ovat olleet kaksi kertaa lyöntivuorossa. Jos joukkueessa ei ole yhdeksää pelaajaa, vuoronvaihto tapahtuu, kun joukkueen pelaajat ovat olleet yhteensä yhdeksän kertaa lyöntivuorossa ja kolme sisäpelaajaa on palanut, tai viimeistään kun joukkueen käyttämien lyöntivuorojen määrä on 9 + joukkueen pelaajien lukumäärä. 12 §
5 Naperopesissäännöt 40 § Eteneminen ajotilanteessa
Ajotilanne syntyy, kun kaikilla kenttäpesillä on juoksija ja lukkari syöttää lyöntivuoroiselle pelaajalle ensimmäisen syötön. Ajotilanteessa on vaihtopakko, eli jokaisen juoksijan on päästävä turvaan seuraavalle pesälle tai päästävä lopulliseen ratkaisuun. Vaihtopakon alainen pelaaja on turvassa pesällään, kun lyöjällä on lyöntejä jäljellä. Lyöjän muututtua lopullisesti juoksijaksi vaihtopakon alainen pelaaja menettää pesäturvansa pallon tullessa pesällä olevan ulkopelaajan haltuun. F- ja G-juniorijoukkueiden peleissä kolmospesällä oleva vaihtopakon alainen pelaaja menettää pesäturvansa lyöjän muututtua lopullisesti juoksijaksi. Jos lyöjän viimeinen lyönti on laiton, vaihtopakko raukeaa. 40 §
Lataa ppt "Naperopesissäännöt 5 § 7 §"
© Suomen Pesäpalloliitto ry